section_heading: Životopis
paragraph_text: alt=Ante Tičić|mini|Ante Tičić Ante Tičić, suvremeni hrvatski književnik, pjesnik, leksikograf, monograf, urednik, književni kritičar, memoarist i publicist, rođen 18. rujna 1944. godine u Povljani na otoku Pagu, gdje završava osmogodišnje školovanje. Srednju poljoprivrednu školu polazio je u Kninu i Požegi, a Višu poljoprivrednu školu u Križevcima, nakon čega se aktivno posvećuje svom književnom stvaralaštvu. Književno je stvarao u svom gradu Zadru, gdje je cijeli radni vijek radio na Poljoprivrednom dobru Bokanjac. U organizaciji Matice hrvatske za Austriju u Beču je 9. listopada 1994. godine održao književnu tribinu Hrvatske katoličke misije u Crkvi na dvoru (Kirche am Hof), gdje je ostavio dubok dojam na posjetitelje i time dao obol promicanju hrvatske kulture izvan granice naše domovine. Također, na Bečkom Sveučilištu odsjeku slavistike predstavljene su mu tri zbirke: "Paški dragulji", - sonetni vijenac (1990.), "Nerazumni sustavi" - pjesme (1991.) i "U sjeni otisaka snenih" - pjesme (1993.). Dobitnik je mnogih književnih priznanja, diploma, nagrada i zahvalnica. Za svoj plodan stvaralački rad i izniman doprinos hrvatskoj književnosti te pronošenje dobrog glasa rodne Povljane, dobio je Povelju o nagradi za životno djelo 23. travnja 2006. godine od Općine Povljana. Zastupljen je u mnogobrojnim antologijama posebice haiku poezije. Piše prozu, kratke priče, memoari, lirske pjesme, sonete, haiku, dječju poeziju, aforizame, pjesničku prozu, crtice, Dijalektalne pjesme na povljanskom govoru otoka Paga, književne osvrte (kolumna "Moj osvrt" - Donat - "Zadarski list" i u drugim raznim tiskovinama), te recenzije (kritike) i urednik je više knjigā proze i poezije. Tičiću je najdraži literarni oblik poezija, u kojoj se najbolje osjeća. Napisao je rodoslovno stablo Tičića iz  Povljane i himnu "Povljani" koja je uglazbljena, a pjeva je klapa "Povljana" kao i neke njegove druge pjesme koje pjeva i klapa "Pag", a nalaze se na zvučnim zapisima. Djela objavljuje u mnogim listovima, časopisima, zbornicima, knjigama, na radiju i televiziji. U časopisu "Zadarska smotra" objavljuje svoja djela i redovito sudjeluje na festivalu "Domaća rič" u Zadru, gde svojim umjetničkim prilozima u svjetlu predstavlja rodnu Povljanu.